4. fundur Zeta deildar DKG veturinn 2017 - 2018 var haldinn þann 1. mars á Hótel Eskifirði . Í umsjá Halldóru , Guðrúnar Ásg . og Bjargar . Mættar : Helga St. , Harpa , Jórunn , Steinunn , Sigga Dís , Guðrún , Björg og Halldóra . Einnig voru mættar fimm nýjar konur sem ætla að ganga í félagið , þær : Brynja Garðarsdóttir , Guðmunda Vala Jónsdóttir , Margrét Björk Björgvinsdóttir , Petra Vignisdóttir og Marta Wium Hermannsdóttir Helga setti fundinn og bauð konur velkomnar , það væri sérstaklega ánægjulegt að fá fimm nýjar konur í félagið okkar . Guðrún Ásg . kveikti á kertum vináttu , trúmennsku og hjálpsemi . Hún flutti einnig orð til umhugsunar . Þar sagði hún frá námi sínu í HÍ sem hún stundar í vetur í árs námsleyfi frá kennslu í Nesskóla . M.a. kom fram að námskeiðin fjalla um velferð nemenda , borgaravitund og sýn ungmenna á samfélagið . Hún tók einnig silfursmíði í HÍ og enskunám á Möltu . Þá ræddi hún um orðið „ seigla “ og hvað það merkir . Hún benti einnig á bókina „ að sitja fíl “ e. Jan Morris í þýðingu Erlu Kristjánsdóttur . Um það hvernig hugurinn getur bæði verið vinur okkar og óvinur . Inntaka nýrra félaga . Helga Steinsson ásamt Björgu og Halldóru sáu um athöfnina sem var samvæmt hefðinni , formföst og hátíðleg . Helga ræddi einnig um félagsskapinn , fundafyrirkomulag o.fl. nýju konunum til fróðleiks . Þá var rætt um vorþing DKG sem haldið verður á Egilsstöðum 5. maí í okkar umsjá . Það styttist í skráningu og hvatti Helga konur til að mæta vel . Þingið verður haldið í Egilsstaðaskóla og kvöldverður verður á Gistihúsinu Egilsstöðum . Þar er einnig gistiaðstaða fyrir þinggesti . Dagskráin er tilbúin og er mjög fjölbreytt . Þingið er opið öllum konum sem áhuga hafa . Aðalfundur Zeta deilda verður síðan í maí að loknu vorþingi , þar sem fram fara stjórnarskipti . Þá var fundi slitið og við skoðuðum hótelið undir leiðsögn hótelhaldara . Að því loknu var boðið upp á kjötsúpu að hætti hótelsins sem var gerð góð skil .